स्वराज अभियान की इस रैली में वरिष्ठ वकील शांति भूषण ने एक बड़ा दावा किया. दावा किया कि केंद्र सरकार इस साल दिल्ली सरकार को हटा कर राष्ट्रपति शासन लागू कर सकती है.शांति भूषण ने कहा, ”इन्होंने दिल्ली के संविधान को समझा ही नहीं, संविधान के खिलाफ ही काम किया. केंद्र ने एक जांच कमेटी बनाई थी उसने अपनी रिपोर्ट में केंद्र को बताया है. दिल्ली की सरकार कहती है कि हमें पूरा अधिकार है जबकि संविधान इन्हें अधिकार नहीं देता. संविधान में लिखा है कि अगर कोई सरकार संविधान के खिलाफ काम करती है तो उसे हटाकर राष्ट्रपति शासन लगाया जा सकता है.”